Wurmtee is die resultaat van die verwerkte kos en papier wat in die erdwurms se boonste bin aan hulle beskikbaar gemaak word.
Hulle vreet die kos, en die reste wat hulle uitskei, is deel van die nutrientryke wurmtee wat na ‘n paar maande begin deurdrup na die tweede bin.
MOENIE water oorgooi om die proses aan te jaag nie. Jou inhoud raak te nat, begin vrot, en die wurms trek of vrek.
Maak seker dat die kleine gaatjies aan die onderkant van jou bin, OOP is! Neem ‘n swartsak en keer die bin inhoud daarin uit. Vat ‘n tandestokkie en druk die gaatjies weer oop. Gooi die wurms terug, en onthou, sodra die lente eers die eerste warmte deurstoot, sal die wurms meer aktief begin raak, meer vreet, en gouer aanteel.